അബ്ബാസിദ് കാലഘട്ടത്തിലെ അപൂര്വ നാണയങ്ങളുടെ നിധി ഷാര്ജയില് കണ്ടെത്തി ഷാര്ജ: ഷാര്ജയില് കഴിഞ്ഞ ദിവസം നടത്തി ഉദ്ഖനനത്തില് അബ്ബാസിദ് കാലഘട്ടത്തിലെ അപൂര്വ നാണയങ്ങളുടെ നിധി കണ്ടെത്തിയതായി പുരാവസ്തു വിഭാഗം അറിയിച്ചു. വടക്കുകിഴക്കന് മേഖലകളില് നടത്തിയ ഉദ്ഖനനങ്ങളില് ബദുവിയന് സംസ്കൃതിയുടെ നിരവധി സുവര്ണ മുദ്രകള് കണ്ടെത്തിയത്. പൗരാണിക കാലത്ത് ഷാര്ജയിലെ ബദുവിയന് ഗോത്രങ്ങള് ഉപയോഗിച്ചിരുന്ന നായണയങ്ങളുടെ നിധിയാണ് കണ്ടെത്തിയത്. സ്ഥിരമായി ഒരിടത്ത് വസിക്കുന്ന പാരമ്ബര്യം ഇല്ലായിരുന്നു ബദുവിയന് ഗോത്രക്കാര്ക്ക്. പ്രകൃതിയുടെ പച്ചപ്പു തേടി അവര് ഒരിടത്തുനിന്ന് മറ്റൊരിടത്തേക്ക് യാത്രചെയ്തു കൊണ്ടിരുന്നു. ചെല്ലുന്നിടത്തൊക്കെ കൃഷിയും കാലിവളര്ത്തലും കരകൗശല വസ്തുക്കളുടെ നിര്മാണവും പാരമ്ബര്യ ചികിത്സയുമായിരുന്നു അവരുടെ രീതി. തമ്ബടിച്ച മേഖലകളിലെല്ലാം നാളെയുടെ ഓര്മക്കായി അവര് പലതും നിക്ഷേപിച്ചായിരുന്നു മടക്കയാത്ര. ഇതാണ് ഇപ്പോള് കണ്ടെത്തിയത്. മണ്കലത്തിനകത്ത് വെള്ളിനാണയങ്ങളും ചെമ്ബുകൊണ്ടു തീര്ത്ത നാണയങ്ങളുമായിരുന്നു കണ്ടെത്തിയത്. അബു ജാഫര് അല് മന്സൂര്, മുഹമ്മദ് അല് മഹ്ദി, ഹാറൂന് അല്റഷിദ്, മുഹമ്മദ് അല് അമിന്, അബു ജാഫര് അബ്ദുല്ല എന്നിവരടങ്ങിയ അഞ്ച് ഖലീഫകള് ഭരിച്ച ആ കാലഘട്ടത്തിലെ അടയാളങ്ങള് ഉള്ക്കൊള്ളുന്ന ആദ്യ പതിപ്പുകളില് ഒന്നാണ് ഈ നാണയങ്ങള്. മാമോന് നാണയങ്ങളില് ഹാറൂന് അല് റഷീദിെന്റ ഭാര്യ സുബൈദയുടെ ഉമ്മു ജാഫര് പേരുള്ള ദിര്ഹവുണ്ട്. സെപ്റ്റംബറില് ഷാര്ജ എമിറേറ്റിെന്റ മധ്യമേഖലയില് നടത്തിയ ഖനന പ്രവര്ത്തനത്തിനിടയിലാണ് ഈ അപൂര്വ നാണയങ്ങള് കണ്ടെത്തിയതെന്ന് ഷാര്ജ ആര്ക്കിയോളജി അതോറിറ്റി ഡയറക്ടര് ജനറല് ഡോ. സബ അബൂദ് ജാസിം പറഞ്ഞു. പുരാവസ്തു കണ്ടെത്തല് ഷാര്ജ എമിറേറ്റിെന്റ ചരിത്രത്തിലെ സുപ്രധാന കാലഘട്ടത്തിലേക്കാണ് കൊണ്ടുപോകുന്നത്. നാണയങ്ങള് ഹിജ്റ രണ്ടാം നൂറ്റാണ്ടിെന്റ രണ്ടാം പകുതിയിലോ അല്ലെങ്കില് ആദ്യത്തെ അബ്ബാസിയ യുഗത്തിലേതോ ആണെന്ന് ഗവേഷകര് സ്ഥിരീകരിച്ചു.